客有誦唐詩者又有誦江西詩者因再用斜川九日韻
作者：張侃
朝代：宋

paragraphs: 泛觀今人詩，機巧由心生。
鏤冰與鑄木，未免求虛名。
豈知製作妙，渾然同水清。
塵埃數張紙，亦足傳佳聲。
羣趨不知守，辛勤到莫齡。
奈何口耳間，一見意已傾。
投身入詩社，被褐生光榮。
黨同伐異說，初非出本情。
我願剖藩籬，學力隨所成。